Document ID: /roh_data/filtered/fineweb-2-filterrobots_roh.jsonl.gz/66555

La pli bleras persunas senza suttetg sa chattan tenor il studi citads ed aglomeraziuns pli gorndas. Però er en vischnancas che giaschan pli central ora sin la champagna, dettia glieud che temia da perdar l'abitaziun. Plinavant mussa il studi differenzas regiunalas: Uschia temia la glieud en Svizra tudestga pli fitg da perder il suttetg che la glieud en Svizra franzosa u en il Tesssin.
Differentas raschuns
Raschuns daco che persunas n'han nagin suttetg sajan per exempel:
- problems cun drogas
- daivets
- raschuns socialas
- context da migraziun
L'Uffizi federal d'abitaziuns scriva però er ch'il fenomen da persunas senza suttetg na saja strusch perscrutà. Il studi cuseglia perquai da rimnar dapli datas per meglierar la situaziun.